Din is sena Socjeta' Mużikali Mount Carmel sejra tiċċele- bra s-sittin sena mit-twaqqif tagħha. Il-Kumitat qabbadni biex noħrog ħjiel storiku fuq il-Każin tal-Banda. Sittin sena mhux ħafna, izda l-uniku sors li stajt nqalleb huma żewġ Reġistri tal-Minuti tal-Kumitat li jeħduna lura fis-snin, mill-1947 sal-1960. F'dawn ir-Registri qodma sibt li l-Minuti daqqa kienu miktubin bil-Malti u xi drabi oħra bl-inġliz. 'Il quddiem, il-każin beħsiebu joħrog ktejjeb fuq l-istorja tiegħu. Iżda nħoss li għandi nfittex minn sorsi oħra biex dak li jigi stampat fil-ktejjeb ikun joqrob is-sewwa magħruf. Tiskanta kif qegħdin nitkellmu fuq sit- tin sena ilu u ma ssibx dak kollu litkun qiegħed tistenna. Ngħid il-verita' qrajt iż-żewġ Reġistri sewwa xi darbtejn u peress li ż-żmien xi naqra beda jagħmel tiegħu, ma kienx faċli nagħraf il-kaligrafija (kitbal miktuba bil-pinna tal-linka. Ħassejtni qisni Arkejologu, flok qbadt nqalleb it-terrapien qallibt kull paġna biex noħroġ dak li huwa ta' nteress fl-istorja tal-Każin. Huwa ħsieb tiegħi li'l qud- diem nkompli fir-riċerka f'sorsi oħra ħalli jkollna f'idejna ktejjeb xjentifikament riċerkat. Għallkemm naraw is-sena 1948 bħala s-sena tal-fondazzjoni tal-Każin, nistgħu ngħidu mingħajr tlaqliq li, sa mis-sena 1945, grupp ta' bandisti kienu jiltaqgħu l-Empire Stadium biex jgħaqqdu banda ħalli ddoqq fil-Festa Titulari tal-Gzira. Fil-Ground, man-naħa tal-Floriana side, kien hemm bħal palk li kien jservi bħala plancier biex jdoqqu l-bandisti fuqu. Dan in-nukleju ta' Mużiċisti kien immexxi E 7 FT 3 mis-Sur GERALD CRIS- TIANO. Dan il-grupp ta' bandisti barranin kienu mwaqqfa. fil- Fergħa ta' l-AZZJONI KATTOLIKA. tal-GZIRA. President ta' l-Azzjoni Kattolika dak iz-zmien kien is-Sur CARMELO GRIXTI. Is-sur EMANUEL SPITERI fta' Karrettunil kien offra dar, numru 32 Triq Sir Patrick Stuart, għall-uzu tal-Kumitat. Dan il-Kazin dam bejn is-snin 1945 sa 1947. Jidher li nqalgħet tilwima bejn is-Sur Emanuel Spiteri u d-Diriġenti ta' l- Azzjoni Kattolika. Dan wassal biex il-post fi Triq Sir Patrick Stuart gie meħud mis-sid għall- uzu privat tiegħu. F'dan iż-żmien li l-każin kien fi Triq Sir Patrick Stuart, kellna żjara ta' kortesija mill-Gvernatur Ġenerali ta' Malta. Ritratt mogħti minn benefattur juri din l-okkażżjoni sabieħa fejn in-nies tal-Gżira kellhom ix- xorti jilqgħu persuna distinta Rapprezenant ta' l-Imperu Ngliż. Min kien dan il- Gvernatur ma nafux għax il-Gvernatur qiegħed jagħti daru lill-fotografu li ħadlu r-ritratt. Biex nkunu ezatti, fi zmien li l-Każin kien fi Triq Stuart, bejn 1945 sa 1947, kellna żewġ Gvernaturi. Min jista' jtina aktar dettalji min kien il-Gvernatur, jkun qiegħed jgħini nikseb ħjiel fuq l-istorja bikrija tal-Każin. Ma ninsewx li dak iż- żmien lanqas Kostituzzjoni ma kellna għax din ngħatat fl-1947 meta gejna mgħotija Kostituzzjoni Parlamentari li wasslet għall-Elezzjoni Ġenerali ta' l-1947. Hawn hekk naraw id-determinazzjoni tal-mibki Kappillan Dun KARLU MANCHE' (1905 - 1950) u tas-Sur MEME' SCICLUNA O.B.E. (1887 - 1952), li waqqfu Kumitat lajk li kellu l-għan li jwaqqaf Soċjeta' Mużikali. Is-Sur GERALD CRISTIANO kien minn ta' quddiem li jieħu ħsieb jiġbor il-Bandisti biex idoqqu fil-Festa Titulari tal-Gżira. Wieħed minn dawn il-Bandisti kien is-Surmast CARMELO G. BORG li kien jiġi minn Ħal-Qormi biex idoqq mal-Banda tal-Gżira. Il-Kappillan Manche' kien joffri d-dar Parrokkjali biex fiha jiltaqa' l-Kumitat. Skond ir-Reġistru tal- Minuti it-Tieni Seduta nżammet fid-Dar Parrokkjali nhar it-Tnejn 24 ta' MARZU 1947 fit-8:15 ta' filgħaxija. Post fejn jagħmlu Laqgħa Ġenerali mas-Soċi ma kell- homx. Għallhekk tajjeb li ngħidu li kien Kumitat mhux elett. Fl-Aġenda ta' din is-Seduta jidher ċar li kienu diga' bdew trattattivi biex jinkera l-fond Numru 208 Triq ix-Xatt. Biex inkera l-Każin li fih għandna s-sede tagħna, kienet triq twila u ta' qtiegħ il-qalb. Biex tifhmu din is-sitwazzjoni li sab ruħu fiha dan il- Kumitat, wieħed irid jġib quddiem għajnejh il-qagħda soċjo ekonomika ta' dak iż-żmien. Kien xi sentejn biss wara ħames snin ta' Gwerra fuq gżiritna. Il- Gwerra rat wkoll ħofna taqlib u ċaqliq ta' eluf ta' Maltin li spiċċaw refuġjati f'irkejjen oħra ta' Malta. Dak iż-żmien kienet fl-aqwa tagħha ir-Rikostruzzjoni u kien hawn il-'boom' tal-bini. Problemi ta' Housing Soċjali ma naqsux wkoll. Il- Fond Numru 208, Triq ix-Xatt kien REST HOUSE għall-baħrin tan-Navv Ngliża. Niftakru wkoll li l-Port ta' Marsamxett kemm il darba kien miżgħud bil-Flotta tal-Mediterran. Mad-dħul tal-Flotta fil-Port kien jkun hawn ħafna kummerċ fil- Portijiet. Din ir-Rest House kienet ntlaqtet matul il-ħbit mill-ajru fi żmien il- Gwerra. Il-Kumitat, presedut mis-Sur Meme' Scicluna, sab xkiel kbir biex jikri l-post Numru 208 Triq ix-Xatt, il-Gżira. Kien hemm trattattivi ibsin mal-Familja Brincat li jidher kienet b'ċens, u għallhekk kellha pussess fuq il-post. Kien hemm wkoll il-biza' li l-post jiġi rekwiżizzjonat mill-Housing Department. Konsulent Legali kien serraħ moħħ il-Kumitat li dan ma setax iseħħ għax il-fond msem- mi ma kienx residenza iżda Rest House. Ntopp ieħor burokratiku li kellu jif- faċċja dan il-Kumitat kien kif se jieħdu l-kumpens mill-War Damage Department. Il-ftehim mal-Familja Brincat kien li titħallas il-kera minnu fih, bil-kundizzjoni li t-tiswijiet isiru mill-Kumitat tal-Banda. Il-War Damage Department kellu jħallas il-Każin tax-xogħol tat-tiswija tal-fond Numru 208 Triq ix-Xatt, il-Gzira. Li kieku ma kellniex nies ġenerużi u determinati bħas-Sur Meme' Scicduna, mgħejjun mill- Kappillan Dun Carlo Manche' u l-Onor Dr. ARTURO COLOMBO, Ministru tal- Finanzi, żgur li l-Kazin li ngawdu llum mhux qiegħed għall- użu tas-Socjeta' Mużikali tagħna. Wara ħafna stennija u taqtiegh-il-qalb, deher xaqq dawl f'din il-kobba mħabbla. Is-Seduta Numru 75 li nżammet il-Ħadd, 18 ta' SETTEMBRU 1949 ma saritx fid-Dar Parrokkjali, iżda fil-Kazin li kien għadu ma giex imsewwi. F'din is-Seduta kienu preżenti s-Soċi u t-tabib Turu Colombo. Dan kien pass 'il quddiem għas-Soċjeta'. Is-Seduta segwenti li ġġib in-Numru 76 saret wkoll fil- Każin u fil-prezenza tal-Bennej GUZEPPI MIFSUD, saret pressjoni mill-Kumitat biex il-bennej fis jagħmel stima tax-xogħol ħalli tiġi sottomessa lill-Qorti u għand il- War Damage Department. Jidher li ma tantx damu fil-Kazin. Gara li nhar l- 14 ta' Ottubru 1949 is-saqaf tas-Sala sfronda. Jidher li ma weġġa' ħadd, imma zgur kienet traġedja għall-Kumitat li kien jittama li l-affarijiet imorru għall-aħjar. Dan il-kroll tas-saqaf kompla ħarrax il-battalja legali mal-Familja Brincat u wisq aktar kompla jgħarraq il-procedura għall-kumpens mill-War Damage Department. Il-Kumitat ħatar lill Avukat Dr. Paul Mallia biex jieħu ħsieb il-kas il-Qorti. Gie mqabbad. il-Perit Salinos biex jagħmel rapport tal-ħsarat lill-War Damage Department. Kienet battalja legali u burokratika. Minkejja li kellna nies promi- nenti jgħinu lill-Kumitat, xorta kienet triq iebsa li wasslet biex taqta' qalb il- Fundaturi tal-Kazin tal-Banda. Qiegħed ngħid dan għax sibt fil-minuti li kien hemm proposti biex jabbandunaw it-tiswija tal-Premises u ma jħallsux aktar kera. Ġie propost wkoll li jfittxu post ieħor fil-Ġzira. Il-Kumitat tefa' għajnejh fil-Fabbrika ta' CAVARRA li kienet tinsab quddiem il-Knisja Parrokkjali. Sibt mik- tub wkoll li kienu talbu 'l-Kappillan Manche' biex jikrilhom imqarr zewġt ikma- mar mid-Dar Parrokkjali sakemm jinsab post ieħor spazzjuż biex jilqa' s-Soċjeta' Mużikali Mount Carmel. Bit-tħabrik ta' l-Avukat Dr. Paul Mallia, jidher li sar kompromess bejn il-Familja Brincat u l-Kumitat. Issa kien jonqos il-Kumpens tal- War Damage. Dan il-file għand il-War Damage dam ikarkar. Wara ħafna żmien il-Kumpens mill-War Damage jidher li kien finalizzat. Il-Kazin irċieva ċekk ta' disa' mitt Lira Sterlina IL 900) għax-xogħol tat-tiswija. Fis-Seduta ta' nhar it-Tlieta 25 ta' Ottubru 1949 il-Kumitat qata' qalbu fuq l-ispiza biex jissewwa l-Każin. L- ispiża totali tat-tiswija telgħet għal elf mija u tmienja u ħamsin Lira Sterlina Id-differenża ta' mitejn tmienja u ħamsin Lira Sterlina IL 258) ħarigha l-Kumitat mill-Fondi tal-Kazin. Wara tant tħabrik u sagrifiċċji, is-Seduta Numru 84 li saret nhar il-HAMIS 18 ta' MEJJU 1950, saret fil-Każin, 208 Triq ix-Xatt il- F'din il-Laqgħa Generali attendew tnejn u ħamsin Soċju tal-Kazin. il-Gimgħa 2 ta' ĠUNJU 1950 waqt is-Seduta Numru 87 li bdiet fit-8.30, attenda l-Ministru tal-Finanzi Dottor TURU COLOMBO. Kienet okkażżjoni fejn il-Kumitat radd ħajr lil dan il-Politiku li ħabb 'il-Gżira u wera nteress personali biex jinkiseb il-fond 208, Triq ix-Xatt il-Gżira. Fi kliem Dr. Colombo, kif sibt miktub fil- Minuti, dan il-Kazin kien 'iċ-ċavetta' ta' l-Edukazzjoni taż-żgħażagħ tal-Gżira. Il- Ministru saħaq mal-Membri tal-Kumitat li hu kien disponibli għal kull għajnuna li seta' jagħti lil-Banda Mount Carmel. Il-kazin kellu jiġi mbierek mill-Kappillan Manche' l-għada s-Sibt 3 ta' GUNJU 1950 fis-7.00 ta' filgħaxija. Jidher li għal xi raguni m'hix magħrufa, it-tberik ġie pospost 'sine die'. Hekk sibt miktub fil- Minuti tal-Kumitatl is-Sur Meme' kien se joffri minn butu Cocktail Partv għal dawk preżenti u mistiedna. Jien nissopponi li l-Kappillan kellu xi mpenji pas- torali u ma setax jonora din id-data. Fil-frattemp miet ħesrem il-mikbi Kappillan Dun KARLU MANCHE' li grat nhar is-SIBT it-18 ta' NOVEMBRU 1950. Jumejn wara mewtu, waqt is-Seduta Numru 106 li nżammet nhar it-Tnejn 20 ta' NOVEMBRU 1950 fis-7.15 ta' filgħaxija, ġew osservati żewġ minuti silenzju b'tifki- ra tal-Kappillan. Ma sibtx miktub meta gie mbierek il-Każin. Għeżież Soċi u ħuti Gżirjani, rajna flimkien it-triq twila li wasslet biex jinfetaħ is-Sede tas-Soċjeta' tagħna. Issa ngħaddu għall-ħwejjeg oħra li sawru ġrajjiet il-Banda tagħna. Fir-Registru tal-Minuti nsibu x'intefaq biex il-Banda Mount Carmel ħarget iddoqq għall-Festa ta' l-1947. Il-Banda daqqet programm wieħed u ntefqet is-somma ta' ħamsa u erbgħin Lira Sterlina Xelin u tmien Soldi IL 45.08c 3m). Id-Delegat tal-Banda, isur Gerald Cristiano ħa ħsieb iqabbad il-Bandisti li kienu kollha barranin u jħallashom hu mill-fondi tal-Kazin. (Gbir ta' flus kien isiru permezz ta' Albural (ġabra) mat-Toroq tal-Parroċċa, Fieri, Sports Festivals, Kunċerti u ħargiet famil- jari. Standard tal-Banda ma kellhomx u sibt miktub li marru ġewwa Kazin tal-Banda tal-Mellieħa biex jissellfu standard għall-Banda, u standardi ta' Malta, ta'Ingilterra u tal-Papa. Liema kien il-Każin tal-Banda tal-Mellieħa ma jissem- miex. Jien naħseb li huwa probbabli li l-Istandardi ġew mislufa mill-Kazin tas- Soċjeta' Filarmonika LA VITTORIA (1907). Qiegħed nissopponi fuq ipotesi ta' loġika. L-Istandard li gie misluf għall-Banda ma kienx dak propju tas-Soċjeta' imma xi standard ieħor bin-Nome di Maria. Neskludi li kellu simboli Karmelitani. Kien liema Każin kien, jekk hux il-Banda IMPERIAL (1930) jew is- Soċjeta' LA VITTORIA (1907) ma nafux. illum wara 61 sena, mill-pinna fqajra tiegħi inrodd ħajr il-Melliħin talli għenu lill-Banda tagħna fit-tiswir imqalleb li fih twieldet. Il-Kappillan Manche' ħallas ħamsa u għoxrin Lira Sterlina IL 25) mill-Fondi Parrokkjali għall-Programm li għamlet il-Banda. L-ewwel Delegati tal- Banda kienu s-Sinjuri GERALD CRISTIANO u ANTHONV PSAILA. Niġu għall-Istandard li sal-ġurnata tal-lum jakkumpanja il-Banda tagħna. Sibt miktub li s-Sur V. GATT u s-Sur HARRV ZAMMIT marru ġewwa l-Kazin tal-Banda QUEEN VICTORIA taż-Żurrieq biex jaraw standard bl-emblema Karmelitana. l-Istandard jidher li ntogħġob mill-Kumitat, tant li vvota somma ta' tletin Lira Sterlina IL 30) biex isir standard ġdid għall-Banda tagħna. Inqala' ntopp ieħor, għax sibt miktub li drapp (ħarir) tajjeb biex jinħiet l-Istandard ma kienx hawn fis-suq. Tridu tifhmu li konna għadna qegħdin nirkupraw wara Gwerra li ġabet tant għaks u guħ fost il-poplu malti. Tajjeb li hawn inrodd ħajr lill-Għadqa Karmelitana QUEEN VICTORIA taż-Żurrieq li ġentilment ħallew lid-Delegati tagħna jaraw l-Istandard tagħhom. Kull għajnuna tgħodd meta' tkun għadek fil-bidu. Il-Kumitat insista illi l-Kruċċetta (parti ta' fuq ta' l-istandardi ma ġibx il-LIRA (Simbolu tal-Mużika) imma in-NOME DI MARIA. jien, bħala dilettant tgħidx kemm inħossni kburi li jien Gzirjan meta l-Banda tkun qiegħda ddoqq barra mill-Gżira. Kburi għax m'hawn l-ebda Banda li ġġib in-Nome di Maria fil-Kruċċetta ta' l-istandard tagħha. Meta jisfilaw l-Istandardi mal-Malta Band Clubs Association tara diversi tipi ta' Kruċċetti Tagħna tiddistingwi ruħha bin- Nome di Maria. L-Istandard preżenti qabeż l-istima awtorizzata b'erbatax il-Lira Sterlina, u tmintax il-xelin (L 14. L-ispiża totali biex sar l-Istandard kienet erbgħa u erbgħin Lira Sterlina u tmintax il-xelin IL 44. 90Oc), kurżitajiet li wieħed jinnotahom waqt li jnqalleb fir-Reġistri tal-Minuti. Ix-xogħol tal-plumbing sewa wieħed u għoxrin Lira Sterlina, ħdax il-xelin u erba soldi (IL21.56c 6ml). L- Arblu l-Antik li kien fuq il-Bejt tal-Kazin sewa biss żewġ Liri Sterlini IL 2). Ingħatat Bakketta għas-Surmast ANTON MUSCAT AZZOPARDI li swiet tliet Liri Sterlini u ħmistax il-xelin IL 3. Biex ħarġet iddoqq għall-Festa kellhom jinxtraw xi strumenti għall-Banda. Il-Kumitat xtara Bass Drum I(Katubaj, Side Drum (Tamburelloj, par Cimbali (Plattij u żewġ Klarinetti għas-somma ta' tnejn u tmenin Liri Sterlini (L 82). Negozjati twal saru għall-kiri u wara għax-xiri tal- mejda tal-Billiard u biex inxtraw xi għamara għall-Każin. Każ kurjuż ieħor li laqatni, kien li għall-perjodu qasir ta' żmien, il-Każin kellu każ ta' housing soċjali. Sibt fil-Minuti li ċertu Pawlu Bartolo, ġie mgħoti ċ-ċavet- ta biex jorqod fil-Każin bil-lejl. Dan ġara għal xi xahrejn bejn Marzu u Mejju 1958. Mid-dehra din il-persuna ma onoratx il-ftehim li kellha mal-Kumitat.Is-Sur Bartolo kien obbligat li jagħmel xi tiswijiet meħtieġa b'kumpens talli kien domi- ciljat fil-każin. Li tagħmel karita' tajjeb imma bħal ma jgħidu t-Taljani 'trop- po bonta' ċ una cattiveria'. Niġu għall-Akkademja Mużikali fi ħdan il-Każin. L-ewwel Surmast Direttur kien Maestro ANTON MUSCAT AZZOPARDI (1903-1979). Dan is-Surmast ħadem ħafna fil-kamp mużikali. Kien magħruf kemm għad-Direzzjoni kif wkoll għall- Komposizzjoni. Rikordju dejjiemi ta' dan il-bravu Surmast huwa 'l-Innu ż-Żgħir' li kiteb fil-bidu' tat-twaqqif tal-Banda. Dan l-Innu kellu l-Lirika (kliemj u kien jitkanta mill-Kor tat-tfal. Għal xi żmien dan l-Innu kien intesa u ħassejt li kelli niġbed l-attenzjoni tal-Kumitat biex nerġgħu nisimgħuh. — Maestro Antonio Muscat Azzopardi dam erba' snin (1948 - 1952) jidderieġi il-Banda. kienet iddoqq bil-barranin biss u kien fil-bidu ta' l-1951 li Maestro GEORGE MAR- TIN beda jgħallem l-ewwel Aljevi Gżirjani. Maestro GEORGE MARIIN kien jitħallas tliet liri sterlini fix-xahar, somma ftit għolja għal dak iż-żmien. L-Ewlenin fost dawn l-aljevi nsibu lill-aħwa PANTALLERESCO, ulied subien tas-Sur Giovanni Battista Pantalleresco jew kif konna nafuh aħna bħala 'Patist tal-Forn'. Ritratt tifkira dejjiema jinsab fis-sala principali tal-Kazin. Maestro Martin kien imnizzel bħala Assistant Band Master. It-tieni Surmast Direttur tal-Banda kien Maestro MICHAEL A. ZAMMIT (1913) li għadu ħaj mimli bl-għomor u li gentilment tana ritratt tiegħu li sfortunatament ma kellniex fis-sala prinċipali tal-Każin. Kienet sorpriża li kellna x-xorti niltaqgħu miegħu ġewwa r-residenza tiegħu u qalilna tant xorti dwar il-karriera mużikali tiegħu. Maestro Zammit għandu l-eta' vener- abbli ta' 95 sena. Kif qalilna huwa stess kienet għażla ovvja li Muscat Azzopardi jirrikkmanda lilu għax kienu ħbieb tal-qalb u kien hu li għallmu u mexxieh fil-karriera mużikali prolifika tiegħu. Fis-Seduta ta' 12 ta' GUNJU 1951 ġie magħżul Maestro Michael A. Zammit bħala Surmast Direttur. Is-sena u nofs li dam imexxi l-Banda (1951-1953), ma tħallasx ta' xogħlu għax il-Kumitat kellu problemi finanzjarji. X' generozita' nobbli ta' dan is-Surmast. Fl-1 ta' MARZU 1953 laħaq Maestro CARMEL G. BORG (1925) bħala Surmast Direttur tal-Banda Mount Carmel. Peress li Maestro Borg gie joqgħod il-Gżira wara ż-żwieġ l-għażla malajr marret fuqu u l-Kumitat talbu biex jieħu l-Banda f'jdejh. Maestro BORG rabat ismu mal-Banda tagħna. Kien hu li mela l-Arkivju b'tant muzika minn tiegħu. Tant rabat qalbu mal-Banda tagħna, li meta l-finanzi kienu problema għall-Kumitat fl-1958, offra li jibqa' jgħallem l-Aljevi mingħajr ħlas. Il-Kumitat tant apprezza l-ġest nobbli tiegħu, li ħatru President tal-Kazin. Maestro Borg, surmast żagħżugħ intefa' b'ruħu u b'ġismu biex jgħallem mijiet ta' aljevi Gżirjani, fosthom anke lili. Kien is- Surmast Borg li ħareġ il-Banda ddoqq barra mill-Gżira meta ħass li l-element bandistiku kien b'saħħtu biżżejjed biex jidħol għal din ir-responsabilta'. Fil-festa ta' l-1955 waqt ir-Repo' tal-festa fil-Każin, membri tal-Kumitat ħeġġewh biex jik- teb Innu l-Kbir biex jindaqq lejliet il-Festa filgħaxija. Ġie mqabbad Patri MAT- TEW SULTANA O.EM. Cap (1918 — 1986) biex jikteb il-lirika għal dan l-Innu Grandjuż. Patri Mattew Sultana Kappuċċin kien poeta prolifiku u kellu għal qalbu l-poeżija u l-ilsien Malti. Mat-tlestija tal-kliem, Maestro Borg dlonk inxteħet fuq il-pjanu biex jikkomponi l-mużika ta' dan l-innu li tant jhenni lill min jisimgħu . L-Innu Grandjuż indaqq l-ewwel darba nhar is-Sibt, lejliet il-festa 7 ta' Lulju 1956. Dan l-Innu Grandjuż kien ġie rrekordjat Awdjo mill-Kumpanija REDIFFUSION u ġie mxandar l-għada l-Ħadd 8 ta' Lulju 1956. Is-semmiegħa tant ħadu gost jisimgħuh li talbu d-diriġenti tal-Kumpanija biex jagħmlu 'encore' (repetizzjoni) tax-xandira. Il-Ħadd ta' wara reġa' ġie mxandar. Ħaġa unika għax- Xandir Malti ta' tak iż-żmien. Fost il-mijiet ta' kompożizzjonijiet li kiteb Maestro 'Up the Maroons' li nkiteb fl-1964 meta t-tim tal-Gżira United (1945) ġie promoss għall-Ewwel Diviżjoni (Premiere tal-lum). Fil-bidu tat-twaqqif tiegħu, il-każin laqa' fih. Assoċjazzjonijiet Sportivi fosthom. il- Gżira United Football Cub li ma. kellux premises fejn jiltaqa'. Sibt miktub li s-Sur Meme' Scicluna tal- Ground kien enfasizza li l-Każin tal-Banda jilqa' lill-isportivi koll- ha tal-Gżira, tant li saħansitra anke tlielaq tad-dgħajjes kienu jorganizzaw. Niftakru li Sur Meme' Scicluna bena l-Empire Stadium fl-1922 u dan il-ground tal-futbol kien jintlagħab fih il-Kampjonat tal-futbol, wara l-Mile End tal-Ħamrun, u dam iservi bħala ground nazzjonali sal-1981. Is-Sur Meme' kellu sehem imprezzabbli għat-tixrid ta' l-isports Malti. Hemm ħafna avvenimenti mużikali li s-Soċjeta' tagħna tibqa' tgħożż b'tifkira dejjiema. Żgur li s-7 ta' Lulju 1956 ma jintesa qatt meta' nstema' l-Innu Grandjuż lil Sidna Marija Fjur tal-Karmelu. Fl-10 ta' Ġunju 1973, minbarra li kellna t-tifki- ra tal-Ġublew tal-Fidda mit-twaqqif tal-Banda, kellna ċelebrazzjoni doppja. Ftit ħin qabel ma nbeda' l-Kunċert fi Triq Stuart, biswiet l-każin tal-Futbol tal-Gżira United, is-supporters tat-Tim Gżirjan ġew ferħana trijonfalment bil-mixi mill-Istadium bit- Trophv magħhom. Dan il-Kuncert Sinforniku kien idderiġieh Maestro Carmel G. Borg. F'dan il-jum storiku kellna fostna lill-Arcisqof E.T. Mikiel Gonzi (1885 - 1984) lill-Gvernatur Ġenerali E.T. Sir Anthonv Mamo (1909) u lill-Vici Prim ministru L- Onorevoli Dr. Anton Buttiġieġ (1912-1983) u l-Kap ta' l-Oppożizzjoni L-Onor Dr. George Borg Olivier (1911-1980). Il-President ta' dak iż-żmien l-Onorevoli Dr. Michael A. Refalo irregala Bandalora għall-Okkażjoni. Dawn il-persuni distinti attendew repo' fil-każin fejn ġiet mikxufa rħama li tfakkar dan l-avveniment. Ġrajja oħra seħħet eżattament 25 sena wara jiġifieri f'Mejju 1998, meta' fakkar- na l-ħamsin sena mit-twaqqif tal-Banda. Kien sar kunċert ġewwa Triq Manoel. Dan il-kunċert kien mexxieh Maestro Sunnv Portelli (Gżirjanj. Għal din l-okkaz- zjoni kellna l-Kap ta' l-Istat E.T. Dr Ugo Mifsud Bonnici President tar-Republika. Wara l-Kuncert ġiet mtella' l-bandiera l-ġdida tal-każin li din id-darba ma baqatx b'żewġ sulari iżda bi tlieta. Il-Kumitat kien daħal għal dan il-proġett ta' t-tkab- bir li llum qegħdin ingawdu l-frott tiegħu. Inxtara arblu itwal u sar fontispizju bl-arma tal-każin. Inkixfet irħama ta' l-okkażżjoni u sar repo' għall-mistidnin dis- Fis-sena tal- Millenju fakkarna l- ħamsin sena mill-mewt tal-Fundatur tal-Banda il-mibki u qatt minsi Dun Karlu Manche'. Kien sar kunċert b'tifki- ra tiegħu u kif kien jixraq saret irħama bil- bust tiegħu biex ma ninsewh qatt. Fl-10 ta' Lulju 2002 il-Banda Mount Carmel fakkret għeluq il-mitt sena mit-tfiegħ — tal-ġebla. Sar kunċert varjat fi Triq Stuart taħt it-tmexxija ta' Maestro George Debono. Matul dan il-kunċert spikka l-aspett storiku tal-Parroċċa tagħna. Il-banda daqqet ġewwa. s-Sala spazjuża ta' l-iskola Antonio Bosio tal-Gżira. Din id-darba kien jaħbat il-ħamsin sena mill-mewt tas-Sur Meme' Scicluna. Peress li Sur Meme' miet f'Diċembru 1952, u l-każin ikun mħabbat biċ-ċelebrazzjonijiet natalizji, kien ġie deċiz li l-kuncert isir f'Jannar ta' l-2003. F'dan il-kunċert ħriġna ħajjet is-Sur Meme'. Fi tmiem dan il-kuncert il-kor ta' l-istudenti tal-iskola kantaw il-kliem tal- Innu tal-iiskola akkumpanjati mill-Banda Mount Carmel. F' Ottubru 2004 tlajna l-ewwel darba fis-Sala ta' l-Universita' tal-Qroqq. Din id-darba konna ċċelebrajna għeluq l-għaxar snin mit-twaqqif tal-Kummissjoni Żgħażagħ (1994). F'dan il- kunċert Maestro George Debono għażel bċejjeċ mużikali varji li jgħoġbu lil kull ġenerazzjoni. F'Ottubru 2006 rġajna tlajna l-Universita' biex infakkru l-ħamsin sena ta' l-Innu Grandjuż lill-Madonna tal-Karmnu. Fi tmiem il-Kunċert Maestro Carmel G. Borg offra partituri lill-każin tal-Banda. Matul din il-preżentazzjoni kellna avveniment uniku fejn il-Kavallier Kelinu Vella Haber (1913-1 irregala d- dokument oriġinali ta' meta l-lokalita' tagħna kienet ġiet mgħotija l-istemma mid- Dar Rjali ta' Aragona fi Frar 1970. F'Ottubru ta' l-2007, il-Baruni Vella Haber ġie maħtur President Onorarju ta' din l-Għaqda. U issa, għeżież kollegi tiegħi qiegħdin hawn infakkru s-sittin sena mit-twelid tas- Soċjeta' tagħna. Dan il-kunċert flimkien mal-lapidi li se jinkixfu mill-mistidnin distinti u l proġett ta' l-intrata jibqgħu tifkira oħra dejjiema ta' ħidma kontinwa li tgħaddi minn ġenerazzjoni għall-oħra. Jgħaddi ż-żmien, anzi ma jaħfirha lill- ħadd, imma ħidmet il-bniedem tibqa'. Lil dawk li ħolmu b'din l-Għaqda u li well- duha jiġifieri s-Sur Meme' Scicduna u Dun Karlu Manche' flimkien ma' mijiet ta' membri attivi u bandisti li ħadmu matul dawn is-sittin sena dawn il-festi niddedikaw.